**Jegyzőkönyv**

**Készült:** Zalaszentgrót Város Önkormányzat Képviselő-testületének 2015. július 15-én

 800 órai kezdettel tartott **rendkívüli** üléséről.

**Jelen vannak:** Baracskai József polgármester

 Balogh Gábor alpolgármester

 Beke László alpolgármester

 Takács Tibor képviselő

 Vári Mária képviselő

 Veress János képviselő

 Gelencsér István képviselő

 Dr. Simon Beáta jegyző

 Dr. Dézsenyi Veronika aljegyző

**Igazoltan távol marad:**

 Dr. Tihanyi Ottó képviselő

 Kovács László képviselő

**Jegyzőkönyvvezető:** Saska Zsuzsa

**Baracskai József:** Köszöntöm a megjelenteket. Megállapítom, hogy a képviselő-testület 6 tagja jelen van így határozatképes.

Kérem, aki egyetért a napirendi pontok tárgyalásával szavazzon.

A képviselő-testület 6 igen szavazattal elfogadta a napirendi pontok tárgyalását.

*Megérkezett Veress János képviselő*

**Napirendi pontok:**

1. Közművelődési érdekeltségnövelő támogatás igényléséről szóló döntés módosítása

1. Egyebek
2. Kérdések, interpellációk

**1. sz. napirendi pont**

**Közművelődési érdekeltségnövelő támogatás igényléséről szóló döntés módosítása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Magyar Államkincstár Zala Megyei Igazgatósága az alábbi hiánypótlást küldte, mely szerint a benyújtott határozat kivonatban nincs kimutatva, hogy a saját forrás az önkormányzat költségvetésében a pályázati célnak megfelelően melyik külön soron szerepel.

A határozati kivonatban szerepeltetni kell, tehát hogy a pályázathoz biztosított önrészt melyik költségvetési sorról biztosítja az Önkormányzat.

Kérem, aki egyetért a támogatás igényléséről szóló döntés módosításával, szavazzon.

A képviselő-testület 7 igen szavazattal az alábbi határozatot hozta:

**113/2015. (VII. 15.) számú képviselő-testületi határozat:**

Zalaszentgrót Város Önkormányzatának Képviselő-testülete 106/2015. (VI.25.) számú képviselő-testületi határozat módosításával egyidejűleg pályázatot nyújt be a Városi Könyvtár és Művelődési- Felnőttképzési Központ vonatkozásában a közművelődési érdekeltségnövelő támogatásra.

Zalaszentgrót Város Önkormányzat Képviselő-testülete a pályázathoz bruttó 1.422.000,- Ft azaz egymillió-négyszázhuszonkettőezer forint önrészt biztosít a 2015. évi költségvetése beruházási kiadásainak terhére 355.000,- Ft, a dologi kiadásainak terhére 1.067.000,- Ft összegben.

Felkéri a polgármestert, hogy tegye meg a szükséges intézkedéseket a pályázat benyújtásával és megvalósításával kapcsolatban.

Továbbá felkéri a Városi Könyvtár és Művelődési- Felnőttképzési Központ igazgatóját a pályázati összeghez tartozó szakmai tartalom összeállításra.

Határidő: 2015. július 15.

Felelős: Baracskai József polgármester

 Dr. Simon Beáta jegyző

Baracskai József polgármester további hozzászólás hiányában az ülést 810 órakor bezárta.

Kmf:

**Baracskai József Dr. Simon Beáta**

 polgármester jegyző